Hamingjubók hjálpar þér við að finna það út hvað gefur þér gleði , vellíðan og sanna hamingju í lífinu . Bókin gerir markmiðasetningu einfalda og skemmtilega og nýtist öllum sem vilja hugsa vel um líkama og sál . Með því að skrifa í bókina getur þú fundið út hvar styrkleikar þínir liggja , hverjir draumar þínir eru og hvert þú stefnir í lífinu . Hamingjubók er dagbók þar sem þú ert höfundurinn . Þú skráir dagsetningu þegar þú skrifar svo það er engin regla eða tímapressa hvenær eða hversu oft þú skrifar í bókina . Hamingjubók inniheldur einnig skemmtilegan fróðleik um heilsu , hamingju og sjálfsumhyggju . Hamingja eflir sjálfstraust og með því að beina athyglinni að styrkleikum okkar og því sem gefur okkur sanna hamingju leyfum við hæfileikum okkar að blómstra og aukum líkurnar á því að við náum settum markmiðum í lífinu . Þú getur skrifað niður daglega hvernig þér líður , hvaða tilfinningar þú upplifir og hver verkefni dagsins eru . Einnig getur þú skráð næringu , hreyfingu , sjálfsumhyggju og svefn og þannig getur þú áttað þig betur á því hvað er í góðu jafnvægi og hvort það séu einhverjar breytingar sem þú vilt gera á þínum lífsstíl . Í upphafi hverrar viku getur þú skráð markmið þín , þínar hugleiðingar og að hvaða skapandi verkefnum þú ert að vinna . Í lok hverrar viku getur þú síðan farið yfir það hvaða markmiðum þú náðir og hvort þú viljir setja þér markmið fyrir nýja viku . Mundu að hamingjan er þín og framtíðin er allt sem þú munt skapa !